From the Cradle

"From the Cradle" on Eric Claptoni 12. stuudioalbum. See ilmus 13. septembril 1994 Warner Bros. Recordsi märgi all. See album koosneb ainult bluusi kaveritest. 

Salvestus läks väga edukalt ning plaati võiks tinglikult kutsuda ka live-plaadiks, sest kõik läks otse linti. Ei olnud mingeid ülemängimisi ega monteerimisi, välja arvatud dobro ülemäng loos "How Long Blues" ja trummide ülemäng laulus "Motherless Child". 

Kuigi Clapton oli kogu aeg bluusiga seotud olnud, oli see tema esimene täielik bluusiplaat. Hiljem ilmus neid veel: koos B. B. Kingiga salvestatud "Riding with the King", austusavaldus Robert Johnsonile "Me and Mr. Johnson'" ja koostöö J. J. Cale'iga "The Road to Escondido".

Kriitikute vastuvõtt
"From the Cradle" sai kiirelt suure arvustuste tulva osaliseks. Palju küsimusi tekitas pealkiri, sest Clapton kuulas ja õppis bluusi tundma juba hilisemas elus ja kindlasti ei olnud ta seotud mustade kultuuriga "hällist saadik". 

Allmusicu kriitik Stephen Thomas Erlewinwe kirjutas, et plaat on peaaegu täiuslik, kui mitte arvestada Claptoni laulmist, mis ainult imiteeris originaalsalvestisi ja ei saanud sellega eriti hästi hakkama. "Entertainment Weekly" kriitik Tom Sinclair kirjutas, et lood on veatud, kuid igavad, eriti kui võrrelda Creami loominguga ja nende live versiooniga laulust "Spoonful". The Music Box arvustaja John Metzger väitis, et Claptoni esinemine saates "Saturday Night Live", kus ta uut plaati tutvustas, oli palju võimsam kui plaat ise ja album ei sisalda midagi uut, midagi mida poleks varem tehtud. Robert Christgau võrdles albumit selliste meeste nagu Son Seals ja Otis Rush töödega, öeldes, et Eric Clapton mängib paremini, kuid laulab kehvemini kui need kaks.
Juulis 2014 paigutas ajakiri Guitar World plaadi "From the Cradle" oma edetabelis "Superunknown: 50 Iconic Albums That Defined 1994" 12. kohale.
Lugude nimekiri
 "Blues Before Sunrise" (Leroy Carr) – 2:58 (see versioon sai inspiratsiooni Elmore Jamesi tõlgendusest antud laulule)
 "Third Degree" (Eddie Boyd, Willie Dixon) – 5:07
 "Reconsider Baby" (Lowell Fulson) – 3:20
 "Hoochie Coochie Man" (Willie Dixon) – 3:16 (originaalis esitab seda laulu Muddy Waters)
 "Five Long Years" (Eddie Boyd) – 4:47
 "I'm Tore Down" (Sonny Thompson) – 3:02 (originaalis esitab seda laulu Freddie King)
 "How Long Blues" (Leroy Carr) – 3:09
 "Goin' Away Baby" (Jimmy Rogers) – 4:00
 "Blues Leave Me Alone" (Jimmy Rogers) – 3:36
 "Sinner's Prayer" (Lowell Fulson, Lloyd Glenn) – 3:20
 "Motherless Child" (Barbecue Bob) – 2:57
 "It Hurts Me Too" (Tampa Red) – 3:17
 "Someday After a While (You'll Be Sorry)" (Freddie King, Sonny Thompson) – 4:27
 "Standin' Round Crying" (Muddy Waters) – 3:39
 "Driftin'" (Charles Brown, Johnny Moore, Eddie Williams) (Johnny Moore's Three Blazers) – 3:10
 "Groaning the Blues" (Willie Dixon) – 6:05 (originaalis esitab seda laulu Otis Rush)

Muusikud
 Eric Clapton – kitarr, vokaal, produtsent
 Dave Bronze – basskitarr
 Jim Keltner – trummid
 Andy Fairweather-Low – kitarr
 Jerry Portnoy – suupill
 Chris Stainton – klahvpillid
 Roddy Lorimer – trompet
 Simon Clarke – bariton saksofon
 Tim Sanders – tenor saksofon
 Richie Hayward – löökpillid laulus "How Long Blues"
Kaastöölised
 Jack English – fotograaf
 Alan Douglas – heliinsener
 Russ Titelman – produtsent ja miksija

Edetabelid

Kõrgeim koht
EdetabelKohtAustraalia (ARIA Albums Chart)6.Austria albumiedetabel 1.Kanada (RPM Albums Chart) 2.Holland (Mega Albums Chart) 3.Prantsusmaa (SNEP Albums Chart) 6.Saksamaa (Media Control Albums Chart) 6.Itaalia albumiedetabel  10.Jaapan (Oricon Albums Chart) 6.Uus-Meremaa albumiedetabel  2.Norra (VG-lista Albums Chart)  4.Rootsi albumiedetabel   2.Šveitsi albumiedetabel    1.UK albumiedetabel   1.USA Billboard 200  1.

Koht aasta lõpus
Edetabel (1994)KohtAustria albumiedetabel  35.Kanada (RPM Albums Chart) 27.Hollandi albumiedetabel    60.Prantsuse albumiedetabel    37.Itaalia albumiedetabel44.Jaapani albumiedetabel    94.Šveitsi albumiedetabel   40.USA Billboard 200  64.Edetabel (1995)KohtUSA Billboard 200  65.

Müügiedetabelid
RiikMüügitaseMüügiarvAustria (IFPI Austria)kuld25 000Prantsusmaa (SNEP)2x kuld369 800Saksa (BVMI)kuld250 000Jaapan (RIAJ)plaatina198 000Holland (NVPI)plaatina100 000Hispaania (PROMUSICAE)plaatina100 000Rootsi (GLF)kuld50 000Šveits(IFPI Switzerland)kuld25 000Suurbritannia(BPI)kuld100 000USA (RIAA)3x plaatina3 000 000

Viited

Kirjandus
 Eric Clapton, "Autobiograafia". Inglise keelest tõlkinud Siiri Sau. Olion, Tallinn 2009, 352 lk ISBN 9985-66-586-2

Välislingid
 EC ametlik koduleht
 EC Fänniklubi ajakiri
 diskograafia – MusicBrainz

Kategooria:1994. aasta albumid
Kategooria:Eric Claptoni albumid